
Gaŭĉa Esperanto - Asocio n-ro 26 — decembro / 2002 


3“ Monda Socia Forumo 


En Porto Alegre, Rio Grande do Sul, Brazilo, de la 23“ de januaro ĝis la 28“ de januaro 
2003, oni efektivigos, ankoraŭ unu fojon, la Mondan Socian Forumon. Ĝi temas pri tutmonda 
movado kaj baziĝas sur la homaj valoroj el ĉiuj sociaj klasoj, kiuj havas kiel ĉefan celon la 
plenan praktikon de la demokratio, opozicie al imperialisma esploro de homo far hiomo. 
Okazos aktivecoj en malsamaj lokoj: PUC-RS, Haventenejo kaj Riverborda Stadiumo, kune de 
rivero Guaiba kaj dekoj da miloj da junuloj povos instaliĝi en kampadejo speciale preparita. 
Estas programitaj 11 prelegoj, 32 paneloj kaj centoj da konferencon. La 23“ de januaro 
ĉirkaŭ 100 mil homoj, ne nur el nia lando sed el aliaj mondpartoj partoprenos grandiozan 
marŝadon favore al la Paco. 

Inter la prelegantoj ĉe la Forumo ni elstarigas la partoprenon de Frato Leonardo Boff kaj 
de la urugvaja verkisto Eduardo Galeno, kaj ni antaŭvidas la ĉeeston de prezidanto Luiz 
Inacio Lula da Silva. 

La esperantistoj de ĉi-tiu regiono, kiel okazis 
en la pasinta Forumo, partoprenos portante 
aron da zonoj, ĉemizetoj, sloganoj kaj tukoj 
atento-kaptaj. Ĉe la anfiteatro “Por-do-Sol”, 
(Sunsubiro), surborde de la rivero Guaiba, en 
pluraj lokoj, oni disdonos multnombrajn 
faldfoliojn kun klarigoj pri nia internacia lingvo. 
Estos organizitaj 2 laborgrupoj pri nia verda 
lingvo. Instruistoj Paulo l. Ereno faros sian 
prelegon en angla lingvo, havante kiel temon 
“Esperanto kiel solvo de la monda 
komunikadproblemo”. 

La Internacia Lingvo prezentiĝas kiel solvo 
pri internacia komunikado. 

Ĝaŭĉa Esperanto-Asocio nepre donos sian 
senkondiĉan apogon al tiu altmerita Forumo. 


Porinstruista kurso 

Okazas nuntempe ĉe GEA Porinstruista 
Kurso pri Esperanto. Temas pri la didaktiko de 
Esperanto laŭ la Rekta Metodo, ĉefe la Cseh- 
Metodo. Ĝin gvidas Paulo l. Ereno, kaj la 
gelernantoj - proksimume 15 - estas tre 
entuziasmaj. Ĝi finiĝos la 17an de decembro 
2002, sed atendu komunikon pri novaj 
kursoj! Instruisto Paulo l. Ereno havas 
plurjardekan sperton pri Esperanto; iam li 
deĵoris ĉe UEA kaj li multe spertas pri 
Esperanto-instruado. 


Esperanto — instruado 
Nia ano Paulo I. Eremo, anglalingva 
instruisto, eks-oficisto de UEA kaj spertulo pri 


Rekta Metoda instruado, pretas vojaĝi tra 
Brazilo por instrui laŭ tiu metodo 
(Komencantojn aŭ Progresintojn) aŭ fari 
prelegojn.. Li estas tre klera kaj interesa 
persono! Kontaktu lin rekte! Paulo I. Ereno — 
Caixa Postal 103 - Canoas, Rs (Correio 
central). N 

Valoro de rideto 

Ĝi kostas neniom kaj multe o 
efikas. Ĝi riĉigadas tiun, kiu 
ĝin donas. 

Gi daŭras nur momento, sed ĝiaj efikoj 
longe daŭras. Neniu estas tiel riĉa, ke li aŭ ŝi 
ĝin ne bezonas .Neniu estas tiel malriĉa, ke li 
aŭ ŝi ne povus ĝin doni. 

Ĝi portas feliĉon al ĉiuj. Ĝi estas simbolo 
de amikeco, de bonvolo. Ĝi estas kuraĝo por 
la senkuraĝaj; ripozo por la lacaj; sunradio por 
la malĝojaj; reviviĝo por la senesperaj. 

Ĝin oni ne aĉetas nek pruntedonas. Neniu 
monero en la mondo povas pagi ĝian valoron. 
Pli multe bezonas rideton tiu, kiu ne scias plu 
rideti. (Nekonata aŭtoro ) 


Katolika Esperanto 
Movado 


La esperantistoj brazilaj katolikoj estas 
invititaj partopreni kunvenon realiĝontaj en la 
7“ de decembro 2002, je la 10“ horo, matene, 
kun la celo diskuti aferojn pri Katolika 
Esperanto - Movado, iniciatita de pastro Pedro 
Urbaitis, en 1981. Estos diskutitaj, krom aliaj, 
la jenaj temoj : 

= Reorganizado de BEKO 
Estraro 

a Disvastigo de Esperanto en la katolika 
medio pere de BEKO 

a Disvastigo tra Interneto 

a Libroj kaj revuoj pri Esperanto por la 
katolikoj 

= Brazila Katoliko 

a Mesoj en Esperanto 

La kunveno efektiviĝos en Sorocaba, SP. en 
la jena adreso: Str. Prof. Horicio Mesquita de 
Carvalho, 120, ap. 14, bairro Campolim, flanke 
al Hotelo Transamerica. lnformoj: Eluizio 
Bueno Rodrigues. Tel: 015. 231. 0472. 


kaj sia 


Kiu respondas pri la 
kvalito 


Temas pri historio rilate kvar personoj tiel 
nomitaj: 

Tuta Mondo - lu - Kiu ajn - Neniu. 

“Kvalito“ estis tasko tre grava, kiu Tuta 


Mondo estas certa, ke lu farus. Kiu ajn povus 
fari. lu koleriĝis pri tio, ĉar estis tasko faronta 
de Tuta Mondo. Tuta Mondo pensis, ke Kiu 
ajn povus fari, sed Neniu perceptis, ke Tuta 
Mondo ne farus ĝin. Finfine, Tuta Mondo 
deklaris, ke lu estis kulpata ĉar Neniu aŭ Kiu 
ajn estus povinta fari ĝin. 


“Esperanto Gaŭcho“ 


Kunlabore kun Gaŭĉa Esperanto-Asocio, 
estis eldonata, antaŭ nelonge, la kodiskon 
“Esperanto Gaŭcho“, muzika verko kiu 


enhavas la plej popularajn kanzonojn de la 
gaŭĉa folkloro. La kodisko prezentas 15 
bendojn kaj aneksas la respektivajn tekstojn, 
tradukitaj far samideano Ivo Sanguinetti. (R$ 
15,00 -- poŝtelspezoj ). 


Casado 
de Dazipo 
ORCA 
Dum la nokto la dazipo (Dasypus 
novemcinatus) eliras el sia kaŝejo serĉante 
nutraĵon. 


La ĉasado ne estas facila tasko. La ĉasisto 
devas kunporti hundon, fosilon, tranĉilegon 
lanternon. Ankaŭ: ŝinkon, panon, laktokafon, 
ĉar la ĉirkaŭfosado estas malfacilega kaj povas 
daŭri multaj da horoj. La ĉasado rezultas 
sukcesa kiam la hundo ekkaptas la dazipon 
antaŭ ol ĝi atingas kaŝejon aŭ kiam la dazipo 
kuras rekte al ĉasisto,kaj li ekkaptas ĝin kiel li 
estus golulo ! Aliflanke, malbona nokto okazas 
kiam la hundo renkontas mefiton (Conepatus 
suffocans), kaj tiam la ĉasado finiĝas je 
profunda malplezuro. Tamen, terura ĉagreno 
okazas kiam la hundo atakas erinacon (Coendu 
villosus) kaj ricevas amasojn da dornoj kiuj 
enigas en sian nazegon kaj buŝon. Do, la 
ĉasado finiĝas malfeliĉege. Al la ĉasisto restas 
zorgi la kompatindan hundon kaj poste 
enlitiĝi... kaj provi sonĝi je la anĝeloj. 


Amarmateo 


Gllaucus Saraiva 
Esperantigis : Ivo Sanguinetti 


Amarmateo, kiun mi trinkas 
per kiso en lipoj arĝentaj 

vi estas la esenco evidenta 
de nia brava origino. 


Kaj la ujo — bruneta sino — 
kiu rondiras de mano al mano 
pro sia kruda simpleco 
montras la gastemecon 

de la gaŭĉa kamparano. 


Vi memorigas al mi 

Per via gusto sovaĝa 
Mistikan kuractrinkaĵon 
De la ĉarua sorĉisto. 


La lancon de militisto 

en batala formacio 

kiu venas el historio 
Trapasante kamparojn 
montras la glorajn farojn 
de la gaŭĉa tradicio. 


Dum viaj lastaj momentoj, 
dum ronkado de l' sorbaĵo, 
ni aŭdas sur l' ebenaĵo 
henadojn de mil ĉevaloj. 


Kaj memoroj pri bataloj 
en mia menso stampiĝas 
dum klarionoj laŭtiĝas 
sonorigante: Antaŭen! 
Tiam, mi estas pensanta, 
premante la lipojn tie ĉi 
La fortan sukon kiun vi 
oferas al mia lango, 
estas vere gaŭĉa sango 
kiu venas verda... al mi! 


Ke la amo kaj la bonkoreco 
Ke la persisteco kaj 
la humileco, 
Ke la respekto kaj la 
unueco, 
Ĉiam ĉestos en la 
koroj de ĉiuj el ni. 


Gregoria kalendaro 


Antaŭ 400 jaroj, la mondo saltis 11 
tagojn: de la 4a de oktobro Oni rekte 
transiris al la 15“. Tiel okazis, ke la mortintoj 
vivis dek tagojn pli multe, dum vivantoj estis 
senigitaj je la sama kvanto. Sankta Tereza el 
Avila, ekzemple, pri kiu oni celebras la 400- 
jaran datrevenon de la morto mortis, laŭ la 
natura nombrado, la 5an de oktobro 1582; 
sed, laŭ la nova kalendaro de Papo Gregĝdrio 
la 13“, ŝi mortis la 15an de oktobro oni 
celebras ŝian feston. Papo Gregorio la 13“ 
decidis, per propra dekreto, la dektagan 
salton kaj tiel akiris al si la famon; ĝuste pro 
la kalendara reformo li estas memorigata, 
kaj ne pro aliaj kvalitoj (ekzemple, li estis 
tiel sobra, ke por lia manĝotablo sufiĉis 
ridinda konsumo, kaj tiel aktiva, ke por lia 
sekretario tute mankis laboro). Praktike, 
Papo Gregorio, postkiam amaso da elstaraj 
homoj (sciencistoj kaj matematikistoj, reĝoj 
kaj imperiestroj) klopodis fari kalkulojn por 
korekti la oficialan tempon, decidis ripari 
kelkajn malgrandajn erarojn faritajn de la 
egipta astronomo Sosigeno. Tiu, laŭ komisio 
de Julio Cezaro, kiu volis ordigi la 
kalkuladon de la tagoj ĉe romianoj, fiksis 
por la jaro 


Ludante tra vojoj de la ĉielo, 
Steloj anoncas Paĉjon Noelon. 


daŭron de 365 tagoj kaj 6 horoj. Reale, la 
daŭro estas, kontraŭe, 365 tagoj, 5 horoj, 48 
minutoj kaj 46 sekundoj. Ĉi tiu malgranda eraro 
(malpli ol dekduo da minutoj en ĉiu jaro) kun la 
paso de la jaroj kreis konfuzon precipe ĉe 
kristanoj, kiuj, ĉiujare, devis fari komplikajn 
kalkulojn por difini la paskan festotagon, ligitan 
kun la printempa ekvinokso. La unua Koncilio 
en la historio de la Eklezio, tiu de Niceo, en 
325, estis fiksinta la daton de la ekvi nokso je la 
21“ de marto; sed, pro la menciita kalkuleraro, 
je la epoko de Papo Gregorio la 13“, la 
ekvinokso okazadis je la 11“ de marto. Tial la 
Papo decidis, ke la tago post la 4“ de oktobro 
1582 nomiĝu 15“ de oktobro. Kaj, por ke en la 
estonteco oni ne refalu en la saman eraron, li 
ankaŭ enkondukis la superjaron. kvankam, per 
la gregoria kalendaro, oni reakordigis la sunon 
kaj la tempokalkuladon, ne ĉiuj akceptis la 
“revolucion”; kelkaj katolikoj eĉ taksis 
sakrilegia la faron de la Papo, sed konklude ili 
akceptis ĝin. Ankaŭ la protestantoj iel rezistis, 
sed poste cedis. Rusoj akceptis la ŝanĝon nur 
en 1918, post la “oktobra“ revolucio (kiu 
efektive, okazis en novembro); la lastaj, kiuj 
kapitulacis estis la grekoj, kiuj nur en 1932 
akceptis la gregorian kalendaron. (Laŭ Radio 
Roma — Esperanto). 


